Ego dominus Villermus de Vergeio, Burgundiæ senescalcus, notum facio tam presentibus quam futuris quod Hugo de Fucherans, homo meus de Mirebello, et Adelina uxor eius dederint et concesserint in elemosinam prioratui Mirebelli domum suam lapideam sitam iuxta prioratum; quam elemosinam ego dominus Miribelli concessi et laudaui dicto prioratui libere et pacifice in perpetuum possidendam. Dedi etiam supradicto prioratui Mirebelli usagium suum in turri mea, qua est iuxta domum supradictam supra portam stagni et estagium ad voluntatem cuilibet prioris dicti prioratus. In cuius rei testimonium ego dominus Miribelli, ut hoc ratum et firmum sit, presentem paginam sigillo meo sigillaui. Datum anno domini millesimo ducentesimo tricesimo, mense februario.